**ÜGYMENETLEÍRÁS BIRTOKVÉDELMI ELJÁRÁSHOZ**

**Vonatkozó jogszabályok:**

- A Polgári Törvénykönyvről szóló 2013. évi V. törvény Ötödik könyvének I. és II. fejezete.

- a jegyző hatáskörébe tartozó birtokvédelmi eljárásról szóló 17/2015. (X. 16.) Korm. rendelet

**Fizetendő díjak, illetékek:** illetékmentes

**Eljárási határidő:** 15 napon belül illetve tolmács kirendelése esetén 30 napon belül,melybe nem számít bele az ellenérdekű fél nyilatkozattételéig eltelt idő.

**Illetékesség:** Hévíz város közigazgatási területén megvalósult birtoksértő magatartás

**Az ügy leírása:** Azt a birtokost, akit birtokától jogalap nélkül megfosztanak, vagy birtoklásában jogalap nélkül háborítanak (tilos önhatalom) birtokvédelem illeti meg.

A **birtokos 1 éven belül kérheti** a jegyzőtől az eredeti birtokállapot helyreállítását vagy a zavarás megszüntetését. Egy évnél régebben fennálló birtoksértés esetén, illetve ha a birtoklás jogalapja is vitás, a bíróságtól lehet birtokvédelmet kérni.

**A kérelemnek tartalmaznia kell:**

* **a birtokvédelmet kérő nevét, továbbá lakcímét, vagy székhelyét, aláírását,**

Ha a kérelmező meghatalmazott képviselő útján jár el, a meghatalmazását igazoló magánokiratot vagy közokiratot csatolni kell a kérelemhez.

* **a birtoksértő fél nevét, továbbá lakcímét vagy székhelyét.** Ismeretlen személy ellen birtokvédelmi eljárás lefolytatása nem kezdeményezhető. A jegyző egyéb adatok alapján (pl. gépjármű rendszáma) a panaszolt fél nevét és lakcímét nem állapíthatja meg.
* **a birtokvédelmi eljárás megindításának alapjául szolgáló tényállás ismertetését,** - ideértve a cselekmény leírását- **a birtokvitával érintett dolog megjelölését** (miben merül ki a birtoksértő magatartás, és miben változtatta meg az eredeti állapotot, próbálta-e a kérelmező felszólítani a birtoksértőt magatartása abbahagyására, tett-e kísérletet birtoka visszaszerzésére stb.)
* **a jegyző illetékességét megalapozó tények megjelölését, a birtoksértő magatartás elkövetésének helyére történő utalást,**
* **birtoksértés időpontját (pontosan mióta tart a birtoksértő állapot)**
* **jegyző döntésére irányuló kifejezett kérelmet**, azaz a kérelmező milyen módon kívánja megszüntettetni a panaszolt állapotot (például a birtoksértő biztosítson kulcsot a bejutáshoz, stb.). Ha megalapozott a birtoksértés megismétlődése a jövőbeni eltiltást is kérni kell.   
  *A jegyző az eljárás során kötve van a kérelemhez.*
* **a kérelemben foglaltak igazolására szolgáló bizonyítékokat**. A birtokvita eldöntéséhez szükséges tényeket annak kell bizonyítani, akinek érdekében áll, hogy azokat a döntés során figyelembe vegye az eljáró hatóság. E szabályok szerint a jegyző nem folytathat le hivatalból bizonyítási eljárást, a bizonyítékokat (okiratok, fényképek, helyszínrajz) a kérelmezőnek kell benyújtani, valamint indítványoznia a tárgyalást, illetve szemle tartását, tanú meghallgatását. Amennyiben semmilyen bizonyítékot nem nyújtanak be, bizonyítási indítványt nem tesznek, a jegyző a rendelkezésre álló adatok alapján dönt.

A kérelmet, illetve annak mellékleteit eggyel több példányban kell benyújtani, mint amennyi féllel szemben kezdeményezték a birtokvédelmet.

**Gazdálkodó szervezet, valamint az ügyfél jogi képviselője elektronikus ügyintézésre köteles, a** [**https://heviz.asp.lgov.hu**](https://heviz.asp.lgov.hu) **vagy a** [**https://ohp-20.asp.lgov.hu**](https://ohp-20.asp.lgov.hu) **- Hévíz település kiválasztásával- Ü**gyindítás/Általános vagy egyéb igazgatási ügyek/Birtokvédelem nyomtatvány kiválasztásával terjesztheti elő kérelmét.

**Ha a kérelem nem tartalmazza a fent felsoroltakat, azt el kell utasítani, hiánypótlásra nincs lehetőség.**

A jegyző az ellenérdekű felet nyilatkozattételre szólítja fel a kérelemben leírtak kapcsán, majd a felek által tett nyilatkozatok, valamint benyújtott bizonyítékok alapján döntést hoz. Ha a birtokháborítás tényét a hatóság megállapítja, a birtokháborító felet kötelezi az eredeti birtokállapot helyreállítására, illetve ha annak ismétlődésétől lehet tartani, erre irányuló kérelem esetén eltiltja a jövőbeni birtokháborító magatartástól.

**Ügyet intéző osztály:** Hatósági Osztály Tel.: 83/500-850, Tel.: 83/500-853

**Jogorvoslat:** A jegyző határozata ellen közigazgatási úton jogorvoslatnak helye nincs. A határozatot sérelmesnek tartó fél, a határozat kézbesítésétől számított 15 napon belül a másik féllel szemben indított perben kérheti a határozat megváltoztatását a Keszthelyi Járásbíróságon. Jogi képviselő esetén kizárólag elektronikusan a „Űrlap keresetlevél beterjesztéshez a jegyző birtokvédelmi határozatának megváltozatása iránti perben” a <http://onkormanyzat.heviz.hu/heviz/e-ugyintezes/> nyomtatványok oldalról.

**Végrehajtási eljárásban**: II. fokon döntést hozó szerv a Zala Vármegyei Kormányhivatal

**Letölthető nyomtatvány:** [Birtokvédelmi kérelem](http://www.sopron.hu/upload/content/10/1073/_10734/birtokv%C3%A9delmi%20k%C3%A9relem.doc)

Birtokvédelmi végrehajtási kérelem